Diari Oficial de la Generalitat Valenciana


Sumari del DOGV 9076, del 05-05-2021 (2021/4248)

RESOLUCIÓ de 22 d'abril de 2021, del director general de Relacions amb les Corts, per la qual es publica el conveni entre la Generalitat de la Comunitat Valenciana i el Consorci Casa Mediterrani, pel qual s'acorda l'aportació a les despeses ordinàries i a la realització de programes de Casa Mediterrani durant l'exercici 2021.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9076

Data del DOGV
:   05-05-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/4248


Data del document
:   22-04-2021

Organisme emissor
:   Presidència de la Generalitat

Tipus de document
:   Resolució

RESOLUCIÓ de 22 d'abril de 2021, del director general de Relacions amb les Corts, per la qual es publica el conveni entre la Generalitat de la Comunitat Valenciana i el Consorci Casa Mediterrani, pel qual s'acorda l'aportació a les despeses ordinàries i a la realització de programes de Casa Mediterrani durant l'exercici 2021. [2021/4248]  
La Generalitat, a través de la Presidència de la Generalitat i el Consorci Casa Mediterrani han subscrit, prèvia tramitació reglamentària, el dia 26 de març de 2021, el conveni pel qual s'acorda l'aportació a les despeses ordinàries i a la realització de programes de Casa Mediterrani durant l'exercici 2021, i conforme amb allò que preveu l'article 20 del Decret 176/2014, de 10 d'octubre, del Consell, pel qual es regulen els convenis que subscriga la Generalitat i el seu registre, una vegada inscrit en el Registre de Convenis de la Generalitat amb data 22 d'abril de 2021 i número 668/2021, és procedent la publicació en el Diari Oficial de la Generalitat Valenciana del conveni esmentat, que figura annex a aquesta resolució.  
  
València, 22 d'abril de 2021.- El director general de Relacions amb les Corts: Antonio Torres Salvador.  
  
  
Conveni de col·laboració entre la Generalitat de la Comunitat Valenciana i el Consorci Casa Mediterrani, pel qual s'acorda l'aportació a les despeses ordinàries i a la realització de programes de Casa Mediterrani durant l'exercici 2021  
  
Reunits  
Ximo Puig i Ferrer, president de la Generalitat, actuant en representació d'aquesta, de conformitat amb el que es disposa en l'article 28.1 de l'Estatut d'Autonomia de la Comunitat Valenciana i l'article 10 c) de la Llei 5/1983, de 30 de desembre, del Govern Valencià, i autoritzada la signatura del present conveni per Acord del Consell de data 5 de març de 2021.  
Héctor Salvador Ferri, en qualitat de director general suplent segons l'article 13 de la Llei 40/2015, d'1 d'octubre, de règim jurídic del sector públic, en representació del consorci públic Casa Mediterrani, amb domicili en l'Antiga Estació de Benalua, plaça de l'arquitecte Miguel López, s/n, 03100 Alacant, CIF Q7624068F. El seu nomenament es va realitzar per decisió del Consell Rector del consorci públic Casa Mediterrani, en la XXVII reunió celebrada el 30 de juny de 2020, en la qual s'acorda delegar expressament en el director general suplent les facultats pròpies del titular de l'òrgan administratiu, fins al nomenament del nou director general.  
Els signants, en nom i representació de totes dues parts, manifesten que intervenen amb capacitat legal necessària i competència suficient, d'acord amb la normativa que els resulta aplicable, per a subscriure el present conveni i, a aquest efecte,  
  
Exposen  
  
Primer. El consorci públic Casa Mediterrani es configura com un consorci públic creat mitjançant conveni de col·laboració de data 30 d'abril de 2009, entre el Ministeri d'Afers exteriors i de Cooperació, l'Agència Espanyola de Cooperació Internacional per al Desenvolupament (AECID), la Generalitat i els ajuntaments d'Alacant, Benidorm i Xàbia per a la creació de la Casa Mediterrani. Amb data 21 de març de 2013 va ser acceptat per unanimitat l'abandó del Consorci per part de l'Ajuntament de Xàbia, i mitjançant un conveni de data 24 de maig de 2019 es va incorporar al consorci la Diputació Provincial d'Alacant.  
  
  
Segon. En la XXVII reunió del Consell Rector del consorci públic Casa Mediterrani, celebrada el 30 de juny de 2020, es van aprovar els seus nous estatuts, adaptats a la Llei 40/2015, d'1 d'octubre, de règim jurídic del sector públic. Segons l'article 27, Transferències dels consorciats:  
«1. Les aportacions de les institucions que integren el consorci Casa Mediterrani es destinaran a cobrir les despeses ordinàries i de realització de programes de la Casa Mediterrani. Les institucions consorciades asseguraran així mateix l'ús d'auditoris i espais expositius o escènics, si escau, segons la fórmula que s'acorde.  
2. Cada institució consorciada aportarà, per a cada exercici econòmic, els següents percentatges sobre la quantia total del pressupost previst del consorci:  
- Ministeri d'Afers exteriors, Unió Europea i Cooperació: 60 %  
  
- Generalitat Valenciana: 20 %  
- Ajuntament d'Alacant: 10 %  
- Ajuntament de Benidorm: 5 %  
- Diputació d'Alacant 5 %  
3. Aquestes aportacions s'articularan mitjançant acord de finançament adoptat pels diferents ens consorciats i podrà tindre vigència anual o plurianual.  
4. Addicionalment, podrà acordar-se l'aportació de quantitats extraordinàries, segons les disponibilitats pressupostàries de cada ens consorciat.»  
  
Tercer. A fi d'articular l'acord de finançament establit en els estatuts del consorci Casa Mediterrani, les parts signen el present conveni i assumeixen les següents  
  
Clàusules  
  
Primera. Objecte  
Constitueix l'objecte del present conveni l'aportació de la Generalitat al consorci Casa Mediterrani, per a cobrir les despeses ordinàries i de realització de programes del mateix durant l'exercici 2021, d'acord amb el que es disposa en els seus estatuts.  
  
Segona. Obligacions de les parts  
El consorci Casa Mediterrani es compromet a la realització efectiva del programa d'activitats de l'exercici 2021, d'acord amb la programació d'activitats que es presente per a cada semestre en les corresponents reunions del Consell Rector del consorci públic Casa Mediterrani.  
  
La Generalitat es compromet a una aportació per l'import total consignat en la línia pressupostària nominativa inclosa en el seu pressupost de 2021, que ascendeix a 200.000 euros, per a finançar les despeses ordinàries i de realització de programes de la Casa Mediterrani. L'aportació del 20 % prevista per a la Generalitat en l'article 27.2 dels estatuts sobre el pressupost de 780.000 euros per a despeses corrents del Consorci en l'exercici 2021 (XVIII reunió Consell Rector) ascendiria a 156.000 euros, si bé s'acorda una major aportació, segons el que s'estableix en l'article 27.4 dels Estatuts.  
  
Tercera. Finançament  
La Presidència de la Generalitat efectuarà una aportació de dos-cents mil euros (200.000 ?), amb càrrec a l'aplicació pressupostària 88.09.07.901.38.1, línia nominativa T3230000 Aportació al consorci Casa Mediterrani, del pressupost de despeses de la Generalitat per a l'exercici 2021.  
  
Quarta. Comissió de seguiment del conveni  
1. Es crea una Comissió de Seguiment del conveni, composta per:  
  
a) la persona titular de l'òrgan directiu de la Generalitat amb competències en matèria de relacions amb l'Estat, o persona que es designe en la seua substitució.  
b) la persona que ocupe la direcció del consorci Casa Mediterrani, o persona que es designe en la seua substitució;  
c) la persona titular de la subdirecció general, o, en defecte d'això, del servei de la Generalitat que desenvolupe funcions en matèria de relacions amb l'Estat, o la persona que, en substitució, designe la persona titular de l'òrgan directiu de la Generalitat amb competències en matèria de relacions amb l'Estat;  
d) la persona del consorci Casa Mediterrani designada per qui ocupe la direcció del consorci Casa Mediterrani.  
  
Exercirà la presidència de la Comissió de Seguiment la persona que ocupe la direcció del consorci Casa Mediterrani, o persona en qui delegue o que la substituïsca, i la secretaria la persona titular de l'òrgan directiu de la Generalitat amb competències en matèria de relacions amb l'Estat o persona en qui delegue.  
En la designació de les persones que actuen en nom de la Generalitat en l'òrgan de seguiment s'ha de procurar la presència equilibrada entre homes i dones en aplicació del que estableix el II Pla d'Igualtat de Dones i Homes de l'Administració de la Generalitat, aprovat per l'Acord de 10 de març de 2017, del Consell.  
La Comissió de Seguiment s'ajustarà en el seu funcionament al que establisca la secció 3a «Òrgans col·legiats de les diferents administracions públiques» del capítol II del títol preliminar de la Llei 40/2015, d'1 d'octubre, de règim jurídic del sector públic.  
2. Les funcions de la Comissió de Seguiment del conveni seran les següents:  
a) Supervisar l'execució del conveni, així com adoptar les decisions i dictar les instruccions necessàries amb la finalitat d'assegurar la correcta realització de les activitats convingudes, incloses a aquest efecte la solució, en primera instància, de les controvèrsies d'interpretació i compliment que puguen plantejar-se respecte del conveni subscrit o de les addendes a aquest que se subscriguen.  
b) Informar dels retards i incidències que es puguen presentar durant l'execució del conveni, així com, si escau, proposar les corresponents actualitzacions o modificacions en les anualitats derivades del retard.  
  
3. De les actes de les reunions de la Comissió de Seguiment que s'estenguen es farà arribar una còpia a l'òrgan directiu de la Generalitat competent en matèria de relacions amb l'Estat.  
  
Cinquena. Règim de compatibilitat  
El present conveni és compatible amb la percepció per l'entitat beneficiària d'altres subvencions, patrocinis, ajudes, ingressos, recursos, etc., procedents de qualsevol administració o ens, que siguen públics o privats.  
  
Sisena. Notificació a la Comissió Europea  
En la tramitació del present conveni s'ha seguit el procediment establit en el Decret 128/2017, de 29 de setembre, del Consell, pel qual es regula el procediment de notificació i comunicació a la Comissió Europea dels projectes de la Generalitat dirigits a establir, concedir o modificar ajudes públiques. A l'efecte del que s'estableix en l'article 107, apartat 1, del Tractat de Funcionament de la Unió Europea (TFUE), la subvenció concedida a l'empara d'aquest conveni és compatible amb el Dret comunitari, ja que no falseja ni amenaça falsejar la competència en el mercat interior de la Unió Europea ni afecta als intercanvis comercials entre Estats membres, per la qual cosa, puix que no distorsiona la competència, no requereix notificació a la Comissió Europea, ja que no compleix tots els requisits descrits en l'al·ludit article 107, apartat 1, del TFUE.  
  
Setena. Règim jurídic  
El present conveni és de caràcter administratiu i està exclòs de l'àmbit d'aplicació de la Llei 9/2017, de 8 de novembre, de contractes del sector públic, per la qual es transposen a l'ordenament jurídic espanyol les directives del Parlament Europeu i del Consell 2014/23/UE i 2014/24/UE, de 26 de febrer de 2014.  
Quant al règim jurídic aplicable, es regeix pel capítol VI del títol preliminar de la Llei 40/2015, d'1 d'octubre, de règim jurídic del sector públic, i per la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, i també pel Decret 176/2014, de 10 d'octubre, del Consell, pel qual es regulen els convenis que subscriga la Generalitat i el seu registre. El supòsit legal l'aplicació del qual justifica la concessió de la subvenció sense que existisca concurrència competitiva és l'article 168.1 A) de la mencionada Llei 1/2015.  
  
Huitena. Vigència  
El present Conveni tindrà vigència anual. D'acord amb l'article 13 del Decret 176/2014, les entitats impulsores del present conveni hauran d'emetre, en el termini màxim de 3 mesos des de la seua finalització, un certificat sobre la conformitat respecte de l'execució i liquidació d'aquest, que s'incorporarà a l'expedient i que haurà de fonamentar-se en l'informe final emés per la Comissió de Seguiment.  
  
  
Novena. Resolució  
El present conveni podrà ser resolt per acord de les parts. Igualment constituirà causa d'extinció del present conveni l'incompliment dels compromisos adquirits en aquest, així com els establits amb caràcter general per la legislació vigent. En el supòsit d'extinció prèvia a la conclusió del termini de vigència, la Comissió de Seguiment acordarà la manera d'acabar les actuacions en curs d'execució.  
  
  
Desena. Jurisdicció aplicable  
La resolució de les controvèrsies que puguen plantejar-se sobre la interpretació i execució d'aquest conveni han de solucionar-se per acord mutu entre les parts, en el si de la Comissió de Seguiment creada en la clàusula quarta d'aquest conveni. Per a les qüestions que no s'hagen pogut resoldre en la Comissió de Seguiment, les parts se sotmetran a la jurisdicció contenciosa administrativa i als jutjats i tribunals de la ciutat d'Alacant.  
  
Onzena. Registre i publicitat  
Després de la signatura del present conveni, es procedirà al seu registre i publicació. Aquest conveni es publicarà íntegrament en el portal de transparència de la Generalitat, Gva Oberta, a fi de complir les obligacions de transparència establides en els articles 9.1 c) i 10.1 de la Llei 2/2015, de 2 d'abril, de transparència, bon govern i participació ciutadana de la Comunitat Valenciana, en relació amb l'article 48.8 de la Llei 40/2015, d'1 d'octubre, de règim jurídic del sector públic. Igualment, el conveni serà inscrit en el Registre Electrònic estatal d'òrgans i instruments de cooperació del sector públic estatal (REOICO) i publicat en el BOE.  
  
I, en prova de conformitat, i per a la constància que cal del que s'ha convingut, se signa el present conveni per duplicat i en cada un dels fulls, en el lloc i la data indicats.  
  
València, 26 de març de 2021  
  
El president de la Generalitat Valenciana,  
Ximo Puig i Ferrer  
  
El president del Consorci Casa Mediterrani,  
p.d. Resolució de 4 de març de 2021  
el director general suplent,  
Héctor Salvador Ferri